als_Latn dik_Latn tur_Latn
Aktorja Emma Watson e tha qartë se në shoqërinë moderne ende ekziston një pabarazi gjinore në lidhje me pagën. As Hollywood-i nuk i ka shpëtuar dot këtij diskriminimi.
Përmes sulmeve kibernetike ndaj Sony Pictures Entertainment, përveç email-eve të shkëmbyera mes ekzekutivëve të lartë, u publikuan të dhënat edhe për pagat e aktorëve dhe se si ende aktoret fitojnë më pak se kolegët e tyre meshkuj.
Për shembull, Jennifer Lawrence dhe Amy Adams, të dyja, u paguan më pak se aktorët meshkuj për filmin "American Hustle", i cili ishte financuar nga një degë e Sony, Columbia Pictures. Duke parë në gjithë morinë e dokumenteve të publikuara online, u pa se të dyja aktoret, të cilat ishin nominuar për Oscar për rolet respektive, ishin kompensuar më pak se Christuan Bale, Bradley Cooper, Jeremy Renner dhe regjizori David O'Russell.
Në emailet e shkëmbyera, vlerësohen se sa "pikë" do t'ju jepen aktorëve të filmit (pikë, të cilat më pas kthehen në dollarë). "Morëm një thirrje që është e padrejtë që aktorët meshkuj të marrin nga 9% dhe Jennifer të marrë vetëm 7 pikë. Jennifer-it i ishin caktuar vetëm 5 pikë, por ne ja ngritëm edhe me 2 pikë, duke e çuar në 7.
Por, Jennifer dhe Amy janë të lidhura ngushtë. Po ja rritëm Jennifer Lawrence, duhet t'ja rrisim dhe Amy Adams. Marrëveshjet përfundimtare janë: O’Russell: 9%; Cooper: 9%; Bale: 9%; Renner: 9%; Lawrence: 7%; Adams: 7%."
Burimi: Celebuzz
als_Latn als_Latn als_Latn als_Latn als_Latn ast_Latn